**AGJENCIA PUBLIKE E AKREDITIMIT TE ARSIMIT TE LARTE . (Titulli i programit 09450)**

Misioni i Agjencisë Publike për Akreditimin e Arsimit të Lartë  është sigurimi dhe vlerësimi i jashtëm i cilësisë në arsimin e lartë duke u mbështetur në standardet shtetërore të cilësisë dhe në standardet dhe udhëzimet përkatëse të cilësisë në Hapsirën Europiane dhe atë ndërkombëtare të Arsimit të Lartë.

APAAL është i pavarur, i paanshëm dhe transparent në kryerjen e veprimtarisë së saj.
APAAL kryen vlerësimin paraprak të cilësisë për IAL-të, njësitë e tyre dhe programet e studimit të tre cikleve në kuadër të licensimit të tyre si dhe vlerësimin e jashtëm në kuadër të akreditimit institucional dhe të programeve të studimit. Gjithashtu Agjencia kryen vlerësime analitike dhe krahasuese për IAL, programet dhe disiplinat.

Objektivi kryesor: Përmirësimi I vazhdueshëm i cilësisë në arsimin e lartë në Shqipëri.

Agjencia Publike e Akreditimit të Arsimit të Lartë, sipas buxhetit të vitit 2014, ka kryer dhe mbështetur të gjithë aktivitetin e vet financiar. APAAL, në mbështetje të ligjit Nr. 9936 datë 26.06.2008 “*Për menaxhimin e sistemit buxhetor në RSH*”, Ligji 185/2013 datë 28.12.2013 “*Për buxhetin e vitit 2014*”, Udhëzimit Nr.2 datë 06.02.2012 të Ministrit të Financave “Për procedurat standarde të zbatimit të buxhetit”, të ndryshuar, shkresat e Ministrisë së Financave Nr. 19405/54, datë 10.01.2014 “*Dërgohet detajimi i buxhetit për vitin 2014*”.

 Në vitin 2014 APAAL ka pa pasur në buxhetin e saj vjetor rreth 17.448.616 lekë, fonde sipas zërave (paga art.600; sigurimet shoqërore, art 601; shpenzime operative, art 602).

APAAL bazuar në VKM 424 datë 02.06.2010 “*Për miratimin e rregullores për sistemin e akreditimit, organizimin dhe veprimtarinë e institucioneve të sigurimit të jashtëm të cilësisë*”, i ndryshuar dhe në Udhëzimin nr. 29/1, datë 16.08.2011 “*Për përcaktimin e tarifave të shërbimeve që kryen Agjencia Publike e Akreditimit të Arsimit të Lartë*”, i ndryshuar, nga të ardhurat jasht limitit në buxhetin e saj në vitin 2014 ka pasur 157.197.490 lekë.

Përdorimi i shpenzimeve faktike, janë pasqyruar në shtojcën nr.7 “Raporti i shpenzimeve faktike të programit sipas artikujve buxhetorë”.

Në kuadrin e ristrukturimit të MAS, me shkresën e MAS Nr.4920 datë 27.09.2013 është pezulluar veprimtaria e APAAL dhe me shkresën nr.2129 datë 27.03.2014 është kërkuar rifillimi I procedurave të vlerësimit dhe akreditimit të të gjitha IAL

Në zbatim të Urdherit të MAS Nr.106 dt.28.03.2014, i ndryshuar "Për kryerjen e kontrollit të ligjshmërisë në IAL private dhe publike", APAAL ka kryer kontrolle në 59 institucione të arsimit të lartë publike dhe private.

Gjatë vitit 2014 APAAL ka aktivizuar ekspertë të kualifikuar akademike për vlerësimin e programeve dhe institucioneve në arsimin e lartë.

APAAL ka paguar edhe tarifat e anëtarësimit në organizmat ndërkombëtare (ENQA, INQAHE dhe EENQA).